Светослав Иванов
Кристална утрин…

chitanka.info

Кристална утрин… Розова и чиста,

като коремчето на бебе… Птица

една, в храста скрита, благославя

и слънцето, небето… Мене също.

Да можех и аз така… Да падна на колене

в парка, там — във празната алея.

Да бъда благодарен, както тази птица,

а не да срещам утрото безсънен…

Красиво за последно, есенното цвете

очаква примирено свойта зима.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.